اینگیلیس بریتیش ایرویز اوچاغی، آلمانیانین دوسلدورف شهرینه گئتمه‌سی گره‌کیرکن یانلیشلیقلا اسکاتلیندین باشکندی ادینبورگا ائندی.
اینگیلتره‌نین باشکندی لندندن هاوالانان اوچاق، پیلوتا یانلیش معلومات وئریلمه‌سی سببیله آلمانیا یئرینه اسکاتلنده گئتدی.
یولچولار، خطانی آنجاق پیلوتون ادینبورگا یاخینلاشیلدیغینی آچیقلاماسییلا اؤیرنیرکن، اوچاق یاناجاق آلیمی و ۲،۵ ساعات‌لیق گؤزلمه‌نین آردین‌دان ۸۰۰ کیلومتر اوزاق‌دا دوسلدورفا دوغرو یولا چیخدی.
هاوایولو شیرکتیندن وئریله‌ن آچیقلامادا، یانلیشلیغین سببینی تاپماق اوچون بریتیش ایرویز آدینا بو اوچوشو ائدن WDL هاواچیلیق ایله چالیشیلدیغی بیلدیریلدی.
WDL  هاواچیلیقدان ایسه "اوغورسوز قاریشیقلیغین" سببینین معینلشدیریلمه‌سینه چالیشیلدیغی آچیقلاندی.
بی‌بی‌سی‌یه دانیشان یولچولاردان سوفیه کوک، پیلوتون ادینبورگا ائنمک اۆزره اولدوغونو بیلدیرمه‌سینی هر کسین ظارافات ظن ائتدیگینی سؤیله‌دی.
